CELEX: 62015CN0329
Language: ro
Date: 2015-07-03 00:00:00
Title: Cauza C-329/15: Cerere de decizie preliminară introdusă de Sąd Najwyższy (Polonia) la 3 iulie 2015 – ENEA S. A. w Poznaniu/Prezes Urzędu Regulacji Energetyki

28.9.2015   
            
            
               RO
            
            
               Jurnalul Oficial al Uniunii Europene
            
            
               C 320/15
            
         Cerere de decizie preliminară introdusă de Sąd Najwyższy (Polonia) la 3 iulie 2015 – ENEA S. A. w Poznaniu/Prezes Urzędu Regulacji Energetyki
   (Cauza C-329/15)
   (2015/C 320/22)
   Limba de procedură: polona
   
      Instanța de trimitere
   
   Sąd Najwyższy
   
      Părțile din procedura principală
   
   
      Reclamantă: ENEA S. A. w Poznaniu
   
      Pârâtă: Prezes Urzędu Regulacji Energetyki
   
      Întrebările preliminare
   
   
               1)
            
            
               Articolul 107 din Tratatul privind funcționarea Uniunii Europene trebuie interpretat în sensul că obligația de achiziționare de energie electrică produsă prin cogenerare, prevăzută la articolul 9a alineatul 8 din Legea energiei din 10 aprilie 1997, în versiunea aplicabilă în anul 2006, pe baza articolului 1 punctul 13 din Legea poloneză din 4 martie 2005 de modificare a Legii energiei precum și a Legii mediului reprezintă un ajutor de stat?
            
         
               2)
            
            
               În cazul unui răspuns afirmativ la prima întrebare, articolul 107 din Tratatul privind funcționarea Uniunii Europene trebuie interpretat în sensul că o întreprindere din sectorul energetic deținută de un stat membru, căreia i s-a impus obligația calificată drept ajutor de stat, poate invoca o încălcare a acestei dispoziții în cadrul unei proceduri în fața unei instanțe naționale?
            
         
               3)
            
            
               În cazul unui răspuns afirmativ la primele două întrebări, articolul 107 din Tratatul privind funcționarea Uniunii Europene, coroborat cu articolul 4 alineatul (3) din Tratatul privind Uniunea Europeană trebuie interpretat în sensul că incompatibilitatea obligației prevăzute de dreptul național cu articolul 107 din Tratatul privind funcționarea Uniunii Europene exclude posibilitatea de a administra o sancțiune pecuniară unei întreprinderi care nu a îndeplinit obligația în discuție?